15.05.2025

Në kuadër të përgatitjes së temës së diplomës së nivelit Master, jemi duke realizuar një analizë të thelluar akademike dhe statistikore mbi vendimmarrjen e Kolegjit të Posaçëm të Apelimit gjatë periudhës 2021–2024. Gjatë këtij procesi kemi konstatuar se një pjesë e vendimeve të marra gjatë vitit 2024 nuk janë publikuar në faqen zyrtare të institucionit. Për disa prej tyre është njoftuar vetëm shpallja, por nuk është bërë publikimi i tekstit të zbardhur të vendimit përfundimtar.

Në këtë kontekst, dëshirojmë të sjellim në vëmendjen tuaj edhe detyrimin që rrjedh nga **neni 25 i Rregullores “Për veprimtarinë e Kolegjit të Posaçëm të Apelimit të Gjykatës Kushtetuese”**, ku parashikohet se:

*“Vendimi përfundimtar shpallet në përfundim të shqyrtimit gjyqësor duke u shoqëruar me një arsyetim të përmbledhur, kurse arsyetimi i plotë dhe zbardhja e tij bëhet brenda 60 ditëve nga data e shpalljes. Ky afat mund të shtyhet vetëm në raste përjashtimore dhe vetëm për shkak të pamundësisë absolute.”*

Për të garantuar cilësinë dhe saktësinë e analizës sonë akademike, si dhe për të siguruar qasje të barabartë në të gjitha vendimet me interes publik, ju lutemi të na vini në dispozicion kopjet e plota të vendimeve të papublikuara për vitin 2024.